Polisie soek stropers wat renoster doodskiet | Netwerk24
Die polisie in Limpopo is op die spoor van renosterstropers nadat 'n renoster Vrydag op 'n wildreservaat buite Lephalale doodgeskiet is.
Luidens 'n verklaring deur die polisie in Limpopo het 'n plaaswerker op die dooie onthoringde renoster afgekom toe hy besig was om op die plaas te patrolleer.
Die dooie, onthoringde renoster wat Vrydag in 'n wildreservaat buite Lephalale, Limpopo, doodgemaak is.
Kol. Moatshe Ngoepe, polisiewoordvoerder in Limpopo, sê daar is nog geen verdagtes in die saak nie en dus is niemand nog in hegtenis geneem nie.
"Die polisie vra dat enigiemand in die gemeenskap wat inligting oor die ondersoek het, die ondersoekbeamptes in kennis stel," sê Ngoepe.